# Belgický ovčiak

### Z Wikipédie

Belgický ovčiak
Krajina pôvodu | Belgicko
FCI kód | 1/1/315
Štandardy (linky) | AKC, ANKC, CKC, FCI, KC (UK), NZKC, UKC
Výška | 56 - 62 cm (suky) 60 - 66 cm (psy)
Hmotnosť | štandard neuvádza kg
Pôvodné určenie | pastiersky a strážny pes
Terajšie určenie | pastiersky, služobný a pracovný pes
Názov v krajine pôvodu | {{{Názov}}}
Synonymá | Chien de Berger Belge, Belgian Shepherd Dog, Belgian Sheepdog, slangovo: Maliňák (BO Malinois)
Zaužívaná skratka | BO
Zoznam psích plemien
Pozri aj Psí portál

Belgický ovčiak Groenendael
Belgický ovčiak Laekenois
Belgický ovčiak Malinois
Belgický ovčiak Tervueren

Belgický ovčiak je ovčiarske plemeno, príbuzné nemeckému ovčiakovi a iným stredo a servero-európskym ovčiarskym plemenám. Vyskytuje sa v troch exteriérovo pomerne odlišných variantách: Groenendael, Laekenois, Malinois a Tervueren. FCI uznáva len jedno plemeno belgický ovčiak, so štyrmi uvedenými variantami. V niektorých štátoch, ktoré nie sú združené v FCI, napr. v USA sa uznáva každý z uvedených plemenných variantov ako samostatné plemeno.

Belgický ovčiak je vynikajúce pastierske plemeno, v súčasnosti sa intenzívne využíva aj ako služobné plemeno (na policajné a vojenské účely) a na výcvik obrany.

## [úprava] Celkový vzhľad

Belgický ovčiak vo všetkých variantách je harmonicky stavaný pes strednej až väčšej veľkosti, odolný a zvyknutý na život pod holým nebom. Vzhľadom k tomu, že bol vyšľachtený v Belgicku, je schopný odolávať všetkým vrtochom počasia. Harmónia proporcií a hrdé držanie hlavy dávajú belgickému ovčiakovi vzhľad elegantnej robustnosti. Varianty Tervueren a Groenendael sú dlhosrsté, s krásnou splývavou srsťou, bohatou hlavne v oblasti hlavy, krku a hrude. Majú ušľachtilý vzhľad, ich srsť však vyžaduje starostlivosť. Variant Malinois je krátkosrstý so športovým vzhľadom. Variant Laekenois (hrubosrstá) má tvrdú odolnú srsť, ktorá psa chráni pred každým počasím a druhom prostredia.

## [úprava] Povaha a pracovné upotrebenie

Belgický ovčiak je inteligentný a učenlivý pes. Okrem výborných pastierskych schopností, na ktoré bol pôvodne vyšľachtený, je aj výborným strážcom pána a jeho majetku. Ak je to potrebné, bez váhania účinne bráni svojho pána. V súčasnosti je obľúbený v služobných prácach u polície, vojska a súkromných bezpečnostných služieb, ale aj v športovej kynológii. Okrem obrany je používaný aj v psích športoch, napr. v agility. Je ostražitý a pozorný.

## [úprava] Výstavy

Belgický ovčiak sa vystavuje v rámci skupiny FCI 2. Výstavná drezúra a predvedenie v kruhu je na Slovensku a v ostatných krajinách FCI rovnaké ako pri väčšine služobných plemien. Pes sa vystavuje na retiazke, ktorú má voľne spustenú na hrudi. Handler stojí za psom. Hodnotí sa pozitívne energickosť psa. Vhodné je, keď je pes na výstavnej retiazke zapretý smerom od handlera. Belgický ovčiak musí byť v kruhu disciplinovaný ako sa patrí na pracovného psa. Prejav agresivity voči rozhodcovi sa trestá vylúčením z posudzovania.

Pri plemene sa otvára i pracovná trieda. Pre zaradenie do triedy pracovnej sa uznávajú skúšky IPO (aspoň IPO1) alebo SVV (aspoň SVV1).

Varianty plemena sa na celoštátnych, národných, klubových, špeciálnych i medzinárodných výstavách v SR posudzujú osobitne.

Pozor: Podľa výstavného poriadku SKJ je zakázany tzv. doublehanding. Čiže upútavanie pozornosti psa druhou osobou mimo kruhu. Doublehandling je u vystavovateľov pracovných plemien obľúbená pomôcka, avšak treba si uvedomiť ako negatívne vplýva na ostatných prítomných vystavovateľov a ich psov.

## [úprava] Zdroje

- Webstránka klubu chovateľov plemena Belgický ovčiak
- Plemenný štandard podľa FCI

## [úprava] Odkazy

- Klub chovateľov plemena Belgický ovčiak

Zdroj: "http://sk.wikipedia.org../../../b/e/l/Belgick%C3%BD_ov%C4%8Diak.html"

Kategórie: Ovčiarske psy | Psy z Belgicka

##### Views

- Stránka
- Diskusia
- Aktuálna verzia

##### Hľadaj